Aalborg Håndbold går et par travle uger i møde. Tirsdag står den på 2. finalekamp mod BSH, og i weekenden skal de til Köln for at spille Final4 i Champions League, inden den står på Final4-pokalen på dansk grund igen i Herning den 19. og 20. juni. Derfor tager Aalborg Håndbold til Silkeborg med en klar målsætning om at have den danske mesterskab med hjem. -	Det kribler lidt i kroppen og fingrene for at komme i gang i morgen, og så håber vi meget på, at vi kan lukke det dernede i morgen, så vi ikke skal ud i en tredje kamp, mellem de to Final4 stævner– det vil være det mest fordelagtige for os, siger anfører for Aalborg Håndbold, René Antonsen til dagens træning i Gigantium. Aalborg Håndbold er dobbelte forsvarende danske mestre, og hattricket venter lige om hjørnet. Første finalekamp blev en målrig affære, der endte 37-34. - Vores fysik og parathed bliver afgørende i morgen. De rammer os på den hurtige midte i den første kamp, og det har vi indstillet os på. Og så skal vi have lagt det tempo og fysik i kampen, som vi ved, vi kan, og vi har den brede trup til at kunne modstå, så det tror jeg bliver kampafgørende. Både titlen som forsvarende mestre, og den store succes i CL har gjort Aalborg Håndbold til favoritter til at tage mesterskabet hjem endnu engang. -	Vi er favoritter og den tager vi gerne på os, afslutter René Antonsen med et smil.

Opsummering:
Når Aalborg Håndbold tirsdag aften løber på banen i den 2. finalekamp mod BSH, kan nordjyderne nøjes med uafgjort, for at få guldmedaljerne hængt om halsen.